Č. listu: 61/2023 V Trnave dňa 15.11.2023

**Kritériá prijímacieho konania pre prijatie žiakov do prvého ročníka**

**Praktickej školy internátnej, Lomonosovova 8, Trnava**

**platné pre školský rok 2024/2025**

V súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, v súlade so zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov, zákonom č. 18/2018 Z. z. o ochrane osobných údajov a o zmene a doplnení niektorých zákonov, vyhlášky 322/2008 o špeciálnych školách a po prerokovaní v pedagogickej rade dňa 15.11.2023 určuje riaditeľka Spojenej školy, Lomonosovova 8, Trnava nasledovné kritériá:

Škola poskytuje štúdium v Praktickej škole internátnej, Lomonosovova 8, 917 08 Trnava (ďalej len „PŠI“). Prijímacie konanie prebieha bez prijímacích skúšok na základe osobného pohovoru s uchádzačmi o štúdium.

Zákonný zástupca uchádzača podáva prihlášku na vzdelávanie do PŠI do 20. marca 2024.

**Termín prijímacieho konania:**

**1.kolo 1.termín prijímacieho konania - 02.05.2024 (štvrtok)**

**1.kolo 2.termín prijímacieho konania - 06.05.2024 (pondelok)**

**V školskom roku 2024/2025 plánujeme prijať do 6492 E 00 praktickej školy 10 žiakov.**

**Miesto prijímacieho konania: Spojená škola, Lomonosovova 8, 917 08 Trnava**

**Prihláškový materiál musí obsahovať:**

* prihlášku žiaka,
* prílohu k prihláške vyjadrenie lekára so špecializáciou všeobecné lekárstvo o zdravotnej spôsobilosti študovať zvolený odbor vzdelávania,
* správu z diagnostického vyšetrenia (psychologickú a špeciálno-pedagogickú) vydanú zariadením poradenstva a prevencie, ktorá obsahuje návrh podporného opatrenia.

**Podmienky prijatia na štúdium:**

Do praktickej školy sa prijímajú v zmysle § 101 ods. 2 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov uchádzači s mentálnym postihnutím alebo uchádzači s mentálnym postihnutím v kombinácii s iným zdravotným postihnutím, ktorí ukončili základnú školu alebo povinnú školskú dochádzku. A ich stupeň postihnutia im neumožňuje zvládnuť prípravu v odbornom učilišti. Uchádzač v minulosti neabsolvoval praktickú školu.

Uchádzač o štúdium, môže byť prijatý do PŠI, ak:

* bude mať v PŠI podanú prihlášku o štúdium,
* ukončil základnú školu alebo má ukončenú povinnú školskú dochádzku k 31.08.2024 dovŕši 16 rokov),
* splní zdravotné požiadavky.

**Kritériá na prijatie uchádzačov do PŠI v školskom roku 2024/2025 bez prijímacej skúšky:**

* prijímanie uchádzačov bez prijímacích skúšok na základe pohovoru s uchádzačom a zákonným zástupcom,
* ukončil základnú školu alebo má ukončenú povinnú školskú dochádzku (k 31.08.2024 dovŕši 16 rokov),
* zdravotné predpoklady na štúdium.

V prípade vysokého počtu uchádzačov bude uprednostnený uchádzač zo Spojenej školy, Lomonosovova 8, Trnava.

**Záverečné ustanovenia:**

1. Riaditeľ strednej školy zaradil do podmienok prijímacieho konania prijatie uchádzača bez prijímacej skúšky. Uchádzač prijímaciu skúšku nebude konať.
2. Riaditeľ strednej školy zverejní na výveske školy a na webovom sídle školy zoznam uchádzačov podľa výsledkov prijímacieho konania 17. mája 2024 (v čase od 0:00 do 23:59 hod.).
3. Zákonný zástupca žiaka najneskôr do 22. mája 2024 (23:59 hod.) písomne potvrdí strednej škole prijatie na vzdelávanie.
4. Zákonný zástupca žiaka sa môže proti rozhodnutiu riaditeľa strednej školy o neprijatí odvolať v lehote do 5 dní odo dňa doručenia rozhodnutia.
5. Uchádzač prijatý do PŠI je povinný informovať riaditeľa základnej školy o prijatí a nastúpení do PŠI.

Mgr. Katarína Machovičová

riaditeľka školy